Hinduismi tempel Indias
**Joogaturism** on heaoluturismi alaliik, mille eesmärk on parandada inimeste vaimset ja kehalist seisundit joogapraktikate abil. Joogaturismi põhi sihtkohaks on pühad kohad Indias ja mujal maailmas. [3]

Sihtrühmaks on nii turistid, kes soovivad praktiseerida joogat kui ühte tervendavat viisi keha ja vaimsuse jaoks, kui ka turistid, kelle eesmärk on õppida joogaõpetajaks. Jooga praktikad pärinevad Indiast, kus jooga praktikaid on harrastatud mitmeid tuhandeid aastaid. Algselt on olnud jooga eesmärgiks luua ühendust kõrgemate jõududega ja parandada enese sisemaailma, viimane on jäänud ka tänapäevaseks eesmärgiks. [3]

Joogapraktikate käigus õpitakse kontrollima tasakaalustatud hingamist, venitusharjutusi, nagu näiteks päikesetervitus ja 5 tiibetlase harjutused, mis kuuluvad Kriya jooga alla, mis on iidne tegelikkusel põhinev joogateaduse süsteem, mida võivad kõik harrastada sõltumata religioonist, rassist, erialast ja vanusest. [6]

Joogaturism Indias
------------------

Indias on leitud esimesed allikad jooga praktikate kohta pärinevad 5. sajandist. Mitme religiooni tõttu puudub jooga praktikatel kindel seos usuga, ent siiski peetakse seda algselt hinduismist tulenenud õpetuseks. India kohalikud on andnud jooga praktikatele sügavama tähenduse, tegeledes lisaks joogale ka mediteerimisega, mis on mõeldud inimeste sisemaailma probleemide korrastamiseks, rahu tekitamiseks ja üleüldise rahu tunde tekitamiseks. [8]

Joogaturism maailmas
--------------------

Läänemaailmale tutvustati joogat 19. sajandi lõpul ja samal ajal hakati seda ka harrastama. Jooga põhimõtted on levinud ka kristlaste ja moslemite seas. [1] Joogakoole leiab üle maailma ja joogapuhkusi pakutakse lisaks Indiale mitmes Euroopa, Aafrika ja Aasia riigis: Kreekas, Itaalias, Prantsusmaal, Portugalis, Hispaanias, Türgis, Marokos, Jaapanis, Sri Lankal, Tais. [2] Eestis, Haapsalu linnuses korraldatakse alates 2011. aastast joogafestivali. [10]
Kuigi jooga on tugevalt seotud hinduismi õpetustega, on jooga läänemailmas segunenud selliste spordialadega nagu võimlemine ja kulturism. See läheb vastuollu jooga algse põhimõttega saavutada rahu rahulike ja vähe liikumist nõudvate harjutustega. [7]

Joogaturismi liigid
-------------------

Joogapuhkus on puhkus koos joogatundidega ja osa võib võtta nii mitmest, kui ise soovitakse. Ajagraafik on vabam, külastajad võivad saabuda ja lahkuda, millal soovivad. Külastajad võivad valida treenerite ja tundide vahel, samuti saavad nad valida, mis tundides nad käivad ja mida söövad. Puhkused on tavaliselt luksuslikud, suurem osa toimub hotellides või villades, kus on erilisi mugavusi, et enda puhkust veel paremaks muuta. Seal võivad olla basseinid, jõusaalid ja spaad. Jooga puhkus sobib inimestele, kes soovivad rahulikku puhkust ja tahavad teha seda, mida soovivad. [9]
Jooga retriidil on kindel aeg ja programm, kus oodatakse, et osa võetakse suurem osa tundidest. Kestus võib olla paar päeva kuni mitu kuud, mitme kuu pikkused on mõeldud nendele, kes soovivad ise joogaõpetajateks hakata. Retriidi puhul on 1 treener või väike grupp treenereid, kes aitavad jooga oskusi parandada. Retriidil olles järgitakse tervislikke eluviise, mõnes kohas on alkohol keelatud ning osades kohtades on ainult taimetoidud. Retriidid toimuvad joogakeskustes, ashramites või kohtades, mis on spetsiaalselt reserveeritud retriidi grupi jaoks. Vahetevahel saab retriidis ka matkata, mediteerida, süüa teha ja isegi surfata. [9]

Viited
------

1. Kumar, V. (2017). Prospects and Challenges of Yoga Tourism in India and Abroad. - International Journal of Research in Tourism and Hospitality. Vol. 3, pp. 1-4.
2. Jones, C. S. (19. juuni 2017). The 30 greatest yoga holidays on the planet. - The Daily Telegraph.
3. 
4. 
5. 
6. 
7. (22. juuni 2017). Yoga: How did it conquer the world and what’s changed? - BBC News.
8. 
9. Güitrón, A.G (22. märts2019). What’s the Difference Between a Yoga Retreat and a YogaHoliday?
10. 
11. Joogafestival. [veebileht]